21/07/2010 | Administración LocalMunicipal
Noia
Administración Financeira. Intervención
Bases da convocatoria das axudas para adquisición de material escolar e servizo de comedor escolar do alumnado de educación infantil e primaria para o curso académico 2010-2011

Primeira.–Obxecto e finalidade das axudas. As axudas que se convocan mediante as presentes bases teñen como obxecto o cofinanciamento de material escolar e do servizo do comedor escolar dos alumnos de ensinanza infantil e primaria. Con esta axudas perséguese a correcta escolarización dos nenos/as pertencentes ás familias empadroadas no Concello de Noia, que non dispoñan dos recursos suficientes segundo a base cuarta. Igualmente, perséguese facilitar a incorporación ao mercado laboral de ambos proxenitores, mediante a axuda do gasto dos bonos de comedor. As presentes axudas pódense cualificar coma de subvencións “en especie” na medida en que serán entregados os bonos ás familias beneficiarias para a súa entrega nunha librería colaboradora do Concello de Noia, e a entrega de bonos de comedor á entidade que o xestione en cada caso. A presente axuda non é compatible con outras solicitadas ou concedidas coa mesma finalidade. Segunda.–Clases de axudas. As axudas reguladas na presente convocatoria responderá á seguinte tipoloxía: a) Axudas destinadas a adquisición de material escolar, para alumnos de ensinanza infantil e primaria, matriculados en colexios públicos ou centros concertados sitos no termo municipal de Noia. b) Axudas destinadas a adquisición dos bonos do comedor escolar, para alumnos de ensinanza infantil e primaria matriculados en colexios públicos ou centros concertados sitos no termo municipal de Noia. Terceira.–Crédito orzamentario. A dotación orzamentaria para a concesión das subvencións para material escolar atópase consignada na partida 3210 48900 “Promoción educativa: axudas para material escolar” cun crédito definitivo de 5.000,00 €. A dotación orzamentaria para a concesión das subvencións para o servizo de comedor escolar atópase consignada na partida 3210 48901 “Promoción educativa: axudas para comedor escolar”, dado que neste segundo caso a subvención se irá pagando de xeito progresivo durante todo o curso 2010-2011, resultan afectados dous exercicios diferentes (oito mensualidades de outubro a maio); para o exercicio 2010, o crédito que se dedicará para esta finalidade ascende a 2.340 €, debéndose consignar no orzamento 2011 a cantidade necesaria, que ascenderá a 3.900 € (o que fai un total de 6.240 €). Unha vez adxudicadas as axudas para material escolar, de existir remanente, este pasará a incrementar o crédito da partida 3210 48901, referida ós comedores escolares. A contía máxima que poderá acadar cada axuda nunca poderá superar o custo do material escolar e o custo do comedor. Cuarta.–Beneficiarios. Terán a condición de beneficiarias as familias que cumpran os seguintes requisitos: 1. Estar empadroado no Concello de Noia, cunha antigüidade de canto menos 6 meses.2. Ter algún fillo/a matriculado nalgún curso de educación infantil ou primaria, nun centro público ou concertado sito no termo municipal de Noia, para o curso 2010-2011.3. Obter no expediente de solicitude un mínimo de 2 puntos, segundo os baremos establecidos: BAREMO 1 DA RENDA FAMILIAR: BAREMO 2 DAS CIRCUNSTANCIAS PERSOAIS: A estes efectos enténdese por: a) RENDA FAMILIAR: a suma dos ingresos netos obtidos no último exercicio por todos os membros computables, sexa cal sexa a súa procedencia (rendementos do traballo por conta propia ou allea, pensións, prestacións e subsidios, rendas de capital…). Ós ingresos da unidade familiar descontarase o alugamento da vivenda ou o pagamento do crédito hipotecario solicitado para a adquisición da vivenda familiar. O importe máximo a deducir polo arrendamento ou pagamento da hipoteca será de 300 €, no caso de que se presente xustificación documental. b) MEMBROS COMPUTABLES: son membros computables da familia, ó respecto da súa consideración para o cálculo da renda familiar, os seguintes: o pai, a nai ou titor legal se é o caso, os irmáns que convivan no domicilio familiar, os ascendentes dos pais, e a parella de feito que convivan no mesmo domicilio. No caso de divorcio ou separación legal ou de feito dos pais, non se consideraría membro computable aquel que non conviva co solicitante da axuda, sen prexuízo de que na renda familiar se inclúa a súa contribución económica.1. Non dispor doutras axudas, bolsas ou subvencións de igual ou análoga finalidade outorgadas por organismos e/ou institucións públicas ou privada. Quinta.–Solicitude e documentación necesaria. A. Presentación das solicitudes. A solicitude deberase tramitar no impreso adxunto ás presentes bases, que estará a disposición do público no Rexistro do Concello, onde se poderá retirar. A súa presentación realizarase no Rexistro Xeral do Concello e na forma establecida no artigo 38.4 da Lei 30/92, de réxime xurídico das Administracións Públicas e do procedemento administrativo común. Coa solicitude achegarase a seguinte documentación: a) Fotocopia do DNI de tódolos membros da unidade familiar; no seu defecto, poderase presentar fotocopia do libro de familia, na que consten tódolos membros. b) Fotocopia da declaración da renda das persoas físicas do ano 2009. No caso de non estar obrigado pola Axencia Tributaria a presentala, deberase achegar unha declaración xurada na que conste esta circunstancia. Para estes casos, os ingresos anuais xustificaranse da seguinte maneira: ● Certificado do INEM, no caso de recibir prestación ou subsidio de desemprego. ● Certificación do Instituto da Seguridade Social ou organismo correspondente no caso de percibir pensión contributiva de xubilación, invalidez, viuvez ou orfandade. ● Certificación acreditativa no caso de percibiren ingresos procedentes de pensións non contributivas, fondos de asistencia social, rendas de integración social de Galicia ou da lei de integración social de minusválidos. ● Calquera outro que lle sexa requirido a xuízo da comisión de valoración. a) Documento acreditativo de pago de aluguer ou hipoteca da vivenda habitual, se fose o caso. b) Se a unidade familiar alega carecer de recursos, ou quere acreditar unha situación excepcional, imprevista ou de carácter de especial necesidade que afecte negativamente á situación familiar, deberá acreditala mediante informe social. c) Certificado acreditativo de estar matriculado nalgún dos centros públicos ou concertados sitos no Concello de Noia. Excepcionalmente, para aqueles casos de problemática social grave que consten nos servizos sociais do Concello, a solicitude para os bonos do comedor escolar será presentada polos servizos sociais do Concello. Neste caso, a documentación anterior será substituída por un informe social. A. Prazo de presentación das solicitudes. As solicitudes deberanse presentar no prazo de 30 días hábiles desde a publicación das presentes bases no boletín oficial da provincia da Coruña, data na que se dará publicidade no taboleiro de anuncios e mediante un anuncio da Concellería de Educación. Sexta.–Procedemento. A. Exame e valoración das solicitudes. O estudio e valoración das solicitudes presentadas realizarase pola comisión de valoración integrada pola pedagoga de servizos sociais básicos, a interventora municipal, e o concelleiro delegado de educación. O procedemento de valoración realizarase, seguindo as seguintes fases: ● Comprobación do cumprimento dos requisitos mínimos para poder acceder á axuda, segundo a base cuarta. No caso de que algunha das solicitudes tivera algún erro ou omisión emendable, abrirase un prazo improrrogable de cinco días naturais, para que procedan á súa corrección. Se os erros non fosen emendables, ou non se cumpriran os requisitos mínimos para ser beneficiario, non se poderá admitir a solicitude. ● No caso das axudas para o financiamento de comedor escolar terán preferencia as solicitudes cursadas polo departamento de servizos sociais (base 5A. in fine), polo que de existir crédito suficiente na partida 3210 48901 estes bonos de comedor escolar serán subvencionados na totalidade do seu custo. ● O importe máximo das axudas para a adquisición de material para educación infantil será de 40 €, para cada alumno, para a totalidade do material. Mentres que o importe máximo para as axudas para o financiamento do servizo de comedor escolar serán de 50 €/mes, agás os casos considerados de emerxencia social. Tendo en conta que os comedores só están operativos durante oito meses, de outubro a maio, o importe máximo por alumno durante o curso ascende a 50•8=400 €, sendo imputables ó exercicio 2010, tres meses, isto é, o importe máximo para o 2010 será de 150 €/alumno. ● Multiplicando o número de solicitantes da axuda correspondentes a cada curso polo importe máximo da axuda, saberase se o crédito asignado é suficiente ou non. De ser suficiente para a concesión de todas as axudas solicitadas, non será necesaria a asignación de puntos concretada no baremo. ● Unha vez asignados os puntos a cada solicitante, formaranse grupos de solicitantes en función dos puntos obtidos, asignándose as axudas segundo teñan máis ou menos puntos e ata o límite do crédito consignado. ● En caso de existir coincidencia no número de puntos e non existir máis crédito dispoñible, será beneficiaria aquela que teña unha renda per cápita menor dentro do intervalo correspondente. A. Órgano instrutor. O órgano instrutor será o concelleiro de Educación, que haberá de formular unha proposta á alcaldía. B. Resolución. O órgano municipal competente para resolver a concesión ou denegación da axuda será o Concelleiro delegado, sendo vinculante a proposta realizada polo órgano instrutor. A resolución definitiva ditarase no prazo máximo de tres meses desde a data de finalización da presentación das solicitudes e deberá conter a relación de beneficiarios; a notificación da mesma realizarase persoalmente ou, no caso no que non sexa posible, por correo ordinario ou electrónico con acuse de recibo. Sétima.–Xestión. Unha vez ditada a resolución e comunicada por parte do beneficiario a aceptación da mesma, o Concello entregará un xustificante acreditativo da súa concesión de beneficiario. Unha vez entregado os xustificantes o beneficiario procederá: ● No supostos das axudas para material escolar: recoller o material escolar en calquera librería colaboradora do Concello de Noia, presentando o documento correspondente. ● No suposto dos bonos do comedor: o beneficiario deberá entregar o documento acreditativo de tal condición no centro educativo correspondente a fin de que o centro ou a ANPA (como entidade encargada da xestión do comedor) lle emitan o recibo coa redución do importe concedido ou, nos supostos das emerxencias sociais (base 5A.), que dito recibo non sexa emitido. Oitava.–Normativa de aplicación. A presente convocatoria réxese pola ordenanza xeral de subvencións do Concello de Noia aprobada provisionalmente polo Pleno de 25 de novembro de 2004 e que entrou en vigor con data 1 de febreiro de 2005, data da súa publicación definitiva (BOP da Coruña, núm.25, de 1 de febreiro de 2005). Noia, 7 de xullo de 2010. O concelleiro de Educación Asdo.: Rosalino García Novo